Ef þú ert að leita að vandaðri söngkennslu sem byggir á reynslu og fagmennsku þá ert þú á hárréttum stað . Hjá Syngja.is eru grundvallaratriði í einsöng fyrir byrjendur sem hentar öllum óháð stíltegundum . Einnig er boðið uppá hefðbundna klassíska söngkennslu fyrir lengra komna . Allir eru velkomnir og við minnum á að það er aldrei of seint að byrja . Við bjóðum sérstaklega velkomna þá sem nota röddina mikið að staðaldri eins og t . . d. kennara . Hér fyrir neðan er farið yfir ferlið í fyrstu söngtímum . Ekki hika við að senda okkur fyrirspurn á syngja@syngja.is ef spurningar vakna . Að hefja söngnám Fyrstu söngtímarnir : Í fyrsta söngtíma er farið yfir grundvallaratriðin sem nemandinn mun læra í söngnáminu . Þessi grundvallaratriði eru í grófum dráttum fræðsla um röddina sem líffæri , virkni þess og mikilvægi góðrar umhirðu . Farið er yfir mikilvægi líkamsstöðu og öndunar í söng en þetta eru grundvallaratriði í allri raddbeitingu . Gerðar eru einfaldar raddæfingar með nemandanum til að kynnast rödd hans . Í lok tímans er söngkennarinn kominn með hugmynd um rödd / hljóðfæri nemandans og hvernig best er að skipuleggja næstu skref . Framhaldið : Framhaldssöngtímar eftir fyrsta tíma eru upprifjunartímar . Þeir byggjast svo upp á og í kring um þá vitneskju sem söngkennarinn hefur aflað sér um rödd nemandans . Æfingar bætast við smátt og smátt . Mikilvægt er að velja sönglög sem hæfa rödd nemandans og lög sem hægt er að nota þeim tilgangi að byggja hana upp . Nemendur æfa sig lítið heima fyrst um sinn . Þeir eru hinsvegar hvattir til að hugsa um innlegg söngkennarans eftir hvern tíma og velta fyrir sér því sem fram fer í söngtímum .